स्टूडेंट्स को अपनी सोच रखने और कहने की आजादी दें : डॉ. तुंग
जीएनडीयूकॉलेज, लाडोवाली रोड में मौका था कन्वोकेशन का 350 स्टूडेंट्स को डिग्रियां दी गईं। एमबीए, एमसीए, एमसीए थ्री ईयर, एमकॉम, एमएमसी मैथ्स, बीबीए, बीसीए, बीकॉम, बीकॉम प्रोफेशनल के स्टूडेंट्स को डिग्रियां मिलीं। डॉ. नवदीप सिंह तुंग, डीन एकेडेमिक मामले चीफ गेस्ट रहे। चीफ गेस्ट डॉ. नवदीप ने कहा कि शिक्षण संस्थान स्टूडेंट्स को स्वतंत्र सोच देते हैं, अपनी बात कहने के लिए मंच देते हैं। हर मसले पर यूनिवर्सिटी और कॉलेजों कैंपस संचालकों को स्टूडेंट्स को आजादी देने चाहिए कि वे अपनी आजाद सोच रख सकें और अपनी बात आजादी से कह सकें। यह इसलिए भी जरूरी है कि स्टूडेंट्स एक आजाद सोच के साथ बाहर सकें। प्रिंसिपल जसपाल सिंह रंधावा ने कहा कि आपकी शिक्षा आपकी पहचान होती है। उन्होंने कहा कि शिक्षा का अधिकार हमें संविधान में मिला है। उसी तरह से भारत का संविधान हमें बोलने और विचार रखने का मौका देता है। इस पर अंकुश लगाना देश की अखंडता और एकता के लिए घातक साबित हो सकता है। उन्होंने कहा कि शिक्षा का अर्थ यही है कि हम अपनी बात सही समय और सही तरीके से रख सकें।
प्रिंसिपल जसपाल सिंह रंधावा ने कहा कि हमारा मकसद है कि स्टूडेंट्स देश के अच्छे नागरिक बनें। पहले मानसिक विकास होना जरूरी है। मानसिक विकास होगा तभी समाज और देश तरक्की करेगा। -भास्कर
hin_Deva hin_Deva hin_Deva